เทศบัญญัติเทศบาลตำบลหอไกรเทศบัญญัติเทศบาลตำบลหอไกรเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลหอไกรอำเภอบางมูลนาก จังหวัดพิจิตรพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลตำบลหอไกรโดยความเห็นชอบของสภาเทศบาลตำบลหอไกรและผู้ว่าราชการจังหวัดพิจิตร จึงออกเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลหอไกร เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตเทศบาลตำบลหอไกรอำเภอบางมูลนาก จังหวัดพิจิตร พ.ศ. ๒๕๕๕ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในเทศบัญญัตินี้บริเวณที่ ๑ หมายความว่า(๑) พื้นที่ในบริเวณ ด้านเหนือ จดเส้นตั้งฉากกับทางหลวงชนบท พจ. ๑๓๑๓(บางมูลนาก - ตะพานหิน) ที่จุดซึ่งอยู่ห่างจากทางหลวงชนบท พจ. ๑๓๑๓ (บางมูลนาก -ตะพานหิน) บรรจบกับถนนสาธารณะไม่ปรากฏชื่อ เป็นระยะ ๔๗๙ เมตร ด้านตะวันออกจดทางหลวงชนบท พจ. ๑๓๑๓ (บางมูลนาก - ตะพานหิน) ฟากตะวันตก ด้านใต้จดเส้นแบ่งเขตการปกครองระหว่างตำบลหอไกรกับตำบลบางมูลนาก ด้านตะวันตก จดแม่น้ำน่านฝั่งตะวันออก(๒) พื้นที่ในบริเวณ ด้านเหนือจดเส้นตั้งฉากกับทางหลวงแผ่นดินหมายเลข ๑๑๑๘ที่จุดซึ่งอยู่ห่างจากทางหลวงแผ่นดินหมายเลข ๑๑๑๘ บรรจบกับทางหลวงแผ่นดินหมายเลข๑๐๖๗ เป็นระยะ ๑,๐๐๙ เมตร ด้านตะวันออกจดเส้นแบ่งเขตการปกครองระหว่างตำบลหอไกรกับตำบลบางมูลนาก และจดเส้นแบ่งเขตการปกครองระหว่างตำบลหอไกรกับตำบลเนินมะกอกด้านใต้ จดเส้นแบ่งเขตการปกครองระหว่างตำบลหอไกรกับตำบลเนินมะกอก ด้านตะวันตกจดทางหลวงแผ่นดินหมายเลข ๑๑๑๘ ฟากตะวันออกยกเว้นพื้นที่ โรงเรียนเทศบาล ๑ บางมูลนากโรงเรียนบางมูลนากภูมิวิทยาคมและวัดบางมูลนาก(๓) พื้นที่ในบริเวณ ด้านเหนือจดเส้นแบ่งเขตการปกครองระหว่างตำบลหอไกรกับตำบลบางมูลนากที่จุดซึ่งอยู่ห่างจากเส้นแบ่งเขตการปกครองระหว่างตำบลบางมูลนาก (หลักเขตที่ ๑) เป็นระยะ๓๒๒ เมตร ไปทางทิศตะวันออก จนบรรจบกับแนวศูนย์กลางเขตทางรถไฟที่จุดซึ่งอยู่ห่างจากทางหลวงแผ่นดินหมายเลข ๑๐๖๙ ตัดกับแนวศูนย์กลางเขตทางรถไฟเป็นระยะ ๗๒๐ เมตร ไปทางทิศตะวันออก จนบรรจบกับคลองบุษบงน้อย (ใต้)ที่จุดซึ่งอยู่ห่างจากเส้นแบ่งเขตการปกครองตำบลบางมูลนาก (หลักเขตที่ ๒)ตามแนวเส้นแบ่งเขตการปกครองตำบลหอไกร เป็นระยะ ๕๖๗ เมตร ด้านตะวันออกจดเส้นแบ่งเขตการปกครองระหว่างตำบลหอไกรกับ ตำบลเนินมะกอก ด้านใต้จดเส้นแบ่งเขตการปกครองระหว่างตำบลหอไกรกับตำบลบางมูลนาก ด้านตะวันตก จดเส้นแบ่งเขตการปกครองระหว่างตำบลหอไกรกับตำบลบางมูลนากยกเว้นพื้นที่ ที่สาธารณประโยชน์หนองโพงใหญ่บริเวณที่ ๒ หมายความว่า(๑) พื้นที่ในบริเวณ ด้านเหนือจดเส้นตั้งฉากกับทางหลวงแผ่นดินหมายเลข ๑๑๑๘ ที่จุดซึ่งอยู่ห่างจากคลองส่งน้ำฝั่งเหนือ เป็นระยะ ๓๕๐ เมตร ด้านตะวันออก จดทางหลวงแผ่นดินหมายเลข ๑๑๑๘ฟากตะวันตก ด้านใต้ จดเส้นแบ่งเขตการปกครองระหว่างตำบลหอไกรกับตำบลเนินมะกอกด้านตะวันตก จดถนนเลียบคลองส่งน้ำ ฟากตะวันตก(๒) พื้นที่ในบริเวณ ด้านเหนือ จดทางหลวงแผ่นดินหมายเลข ๑๑๑๘ฟากตะวันตก ที่จุดซึ่งอยู่ห่างจากคลองส่งน้ำ ฝั่งเหนือ เป็นระยะ ๓๕๐ เมตรไปทางทิศตะวันออกเฉียงใต้ จนบรรจบกับคลองบุษบง (ใต้) ฝั่งตะวันออกที่จุดซึ่งอยู่ห่างจากเส้นแบ่งเขตการปกครองตำบลบางมูลนาก (หลักเขตที่ ๒) ไปตามเส้นแบ่งเขตการปกครองตำบลหอไกรเป็นระยะ ๑,๑๖๓ เมตร ด้านตะวันออกจดเส้นแบ่งเขตการปกครองระหว่างตำบลหอไกรกับตำบลเนินมะกอกและจดเส้นแบ่งเขตการปกครองระหว่างตำบลหอไกรกับตำบลบางมูลนาก ด้านใต้จดเส้นแบ่งเขตการปกครองระหว่างตำบลหอไกรกับตำบลเนินมะกอก และจดเส้นแบ่งเขตการปกครองระหว่างตำบลหอไกรกับตำบลบางมูลนากด้านตะวันตก จดทางหลวงแผ่นดินหมายเลข ๑๑๑๘ ฟากตะวันออกยกเว้นพื้นที่ บริเวณที่ ๑ ที่สาธารณประโยชน์หนองกระทุ่มที่สาธารณประโยชน์หนองโพงใหญ่ สำนักงานเกษตรอำเภอบางมูลนากและการประปาส่วนภูมิภาคอำเภอบางมูลนากทั้งนี้ ตามแผนที่ท้ายเทศบัญญัตินี้ข้อ ๔ ให้กำหนดพื้นที่บางส่วนที่ในเขตเทศบาลตำบลหอไกรอำเภอบางมูลนาก จังหวัดพิจิตร ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังเชื้อเพลิงเพื่อการขายส่ง(๓) คลังวัตถุระเบิดตามกฎหมายว่าด้วยวัตถุอันตราย(๔) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๕) โรงกำจัดขยะมูลฝอย(ข) ภายในบริเวณที่ ๒ ห้ามบุคคลใดก่อสร้างโรงงานทุกประเภทตามกฎหมายว่าด้วยโรงงาน เว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลหอไกรรักษาการตามเทศบัญญัตินี้ประกาศณ วันที่ ๑๒ กรกฎาคม พ.ศ. ๒๕๕๕ทองคำ แสงจันทร์นายกเทศมนตรีตำบลหอไกร[เอกสารแนบท้าย]๑. แผนที่ท้ายเทศบัญญัติเทศบาลตำบลหอไกร เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตเทศบาลตำบลหอไกรอำเภอบางมูลนาก จังหวัดพิจิตร พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๕ มีนาคม ๒๕๕๖อุษมล/ผู้ตรวจ๒๐ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓๓ ง/หน้า ๕๒/๑๒ มีนาคม ๒๕๕๖